पाण्डे भने महिला, जनजातिलगायत कारण देखाएर सार्वभौम संसद्ले नेता चयन गर्ने अधिकार खोस्न नहुने पक्षमा छन् । किनभने चुनाव भयो भने संसदीय दलमा शाक्यलाई पछि पार्न सकिने बुझाइ पाण्डेको छ । मुख्यमन्त्री भएपछि प्रदेशभित्र सशक्त कमान्ड हुनुपर्ने भएकाले त्यसका लागि शाक्यभन्दा बढी दौडधुप गर्न सक्ने नेताका रूपमा पाण्डेको नाम आएको छ । प्रदेश १ र ३ मा मुख्यमन्त्रीसहित प्रदेश सभामुख पनि एमालेकै भागमा परेको छ । प्रदेश सभामुख पनि मुख्य पद नै भएकाले आकांक्षीबीच सहमति गर्न मुख्यमन्त्री र सभामुख पदमा बाँडफाँट गरिने सम्भावना छ ।
